ลงทะเบียนตกงานรับ5พันทะลุ9.6ล้านคน
คนตกงานแห่ลงทะเบียนรับเงิน 5 พันบาท แล้ว 9.6 ล้านคน คลังยันระบบไม่มีล่ม
29 มี.ค. 2563

นายลวรณ แสงสนิท ผู้อำนวยการสำนักงานเศรษฐกิจการคลัง (สศค.) ในฐานะโฆษกกระทรวงการคลัง เปิดเผยว่า เมื่อเวลา 6.00 น. ของวันที่ 29 มี.ค. 2563 มีคนลงทะเบียนใน www.เราไม่ทิ้งกัน.com แล้ว 9.6 ล้านคน เพื่อขอรับเงินช่วยเหลือจากการได้รับผลกระทบจากไวรัสโควิด-19 (COVID-19) จำนวน 5,000 บาท เป็นเวลา 3 เดือน
ทั้งนี้ ระบบจะตรวจสอบว่า ผู้ลงทะเบียนมีคุณสมบัติครบ 3 เงื่อนไขสำคัญ คือเป็นแรงงาน ไม่อยู่ในระบบประกันสังคมมาตรา 33 และได้รับผลกระทบจากโควิด-19 จริง โดยจะได้รับเงินภายใน 7 วันทำการ ผ่านบัญชีที่ได้ลงทะเบียนไว้
"แรงงานทุกคน ทุกอาชีพ มีสิทธิลงทะเบียนขอรับเงินช่วยเหลือ แต่ทุกที่ลงทะเบียนไม่ได้หมายความว่าจะได้เงินช่วยเหลือ เพราะหากไม่ผ่านคุฯสมบัติที่กำหนดไว้" นายลวรณ กล่าว
นายลวรณ กล่าวว่า ระบบเว็บ www.เราไม่ทิ้งกัน.com จะไม่ล่มอีกแล้ว โดยธนาคารกรุงไทยได้เร่งแก้ไขกลับมาใช้ได้อย่างรวดเร็ว หลังจากเปิดให้เริ่มลงทะเบียนตั้งแต่ 18.00 น. ของวันที่ 28 มี.ค. 2563 มีคนเข้ามาลงทะเบียนจำนวนมาก ในเวลา เที่ยงคืนมีคนลงทะเบียนได้ 8.5 ล้านคน และล่าสุด 6 โมงเช้าของวันนี้ มีคนลงทะเบียนได้แล้วกว่า 9.6 ล้านคน